## Að horfast í augu við.

Oft er það svo að við teljum okkur geta horfst í augu við sannleikann án þess að kvika frá því sem er „rétt“, en er það svo?

Yfirleitt erum við fljót að tjá okkur sannleikann við aðra í því sem kannski skiptir engu máli, við segjum öðrum hvað er „rétt og rangt“, en þegar kemur að því sem skiptir máli verður okkur kannski ekki eins ljúft að tjá okkur og þegar kemur að okkur sjálfum segjum við ekki aukatekið orð.

Eitt er það sem við ættum að hafa hugfast þegar kemur að sannleikanum, en það er að hann hefur þúsund andlit og þarf ekki að eins fyrir neinum tveim þótt hann sé jafn rétt hjá báðum.

En það sem skiptir okkur mestu máli er hvernig við sjáum okkar eiginn sannleika, hvernig við horfumst á við þær staðreyndir sem blasa við okkur í því sem við erum að takast á við á hverjum tíma, en það erum við oftast veikust fyrir því við endum oftast í að mála það annað hvort of sterkum eða veikum litum.

Að mínu mati stafar það oftast af því að við förum inní miðju þess sem við erum að horfa á í eiginn garði og dæmum það út frá hringiðunni sem það ríkir, í stað þess að lyfta okkur aðeins uppfyrir atburðina og horfa á þá utan frá.

Við erum ekki hér á Jörð til að dæma við erum hér til að læra að lyfa þessu lífi þannig að okkur geri liðið sem best og fengið sem mesta þekkingu út úr því og það á við hvort sem við trúum á að lífið sé eilíft eð ekki.

Með kærleika og ljósi.

Finnbogi Rúnar (og vinir)